Heino Avikainen

Heino Avikainen (6. elokuuta 1937 Juva – 8. maaliskuuta 2017 Lahti) oli suomalainen suunnistaja, suunnistusvalmentaja ja urheiluvaikuttaja.

Avikainen voitti Jukolan viestin vuosina 1959, 1967 ja 1968. Hän edusti Suomea MM-kisoissa 1966 ja 1968. Kilpauransa jälkeen hän toimi Suomen Suunnistusliiton päävalmentajana vuosina 1970–1973. Avikainen toimi kilpailunjohtajana Jukolan viestissä vuosina 1987 ja 2002 sekä ensimmäisissä Veteraanien MM-kilpailuissa vuonna 1983.

Työuransa Avikainen teki Lahden varuskunnassa erilaisissa tehtävissä. Sotilasarvoltaan hän oli kapteeni. Avikainen toimi yli 15 vuotta Suomen Valtakunnan Urheiluliiton puheenjohtajana. Hän oli myös Lahden kaupunginvaltuuston jäsen vuosina 1973–2000. Kokoomuksen valtuustoryhmän puheenjohtajana toimiessaan Avikainen tuomittiin 50 päiväsakkoon lahjuksen antamisesta vuonna 1999. Oikeuden mukaan Avikainen oli tarjonnut Kristillisen liiton lehdelle lahjusta, jotta he äänestäisivät Lahden Sibeliustalon rakentamisen puolesta.

Lähteet 

Suomalaiset suunnistajat
Suomalaiset suunnistusvalmentajat
Suomalaiset urheiluvaikuttajat
Lahden kaupunginvaltuutetut
Vuonna 1937 syntyneet
Vuonna 2017 kuolleet